
Comisia pentru muncă şi protecţie socială 



Nr.27/127/17 aprilie 2003
RAPORT

asupra propunerii legislative pentru completarea şi modificarea art.119 şi 120 din Codul Muncii 

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă pentru completarea şi modificarea art.119 şi 120 din Codul Muncii, trimisă cu adresa nr.60 din 24 martie 2003.

La întocmirea prezentului raport, Comisia a avut în vedere avizul primit de la Consiliul Legislativ.
Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.

Propunerea legislativă face parte din categoria legilor organice, conform prevederilor constituţionale.

Propunerea legislativă are ca obiect de reglementare modificarea art.119 şi 120 din Legea nr.53/2003 - Codul Muncii astfel încât timpul suplimentar lucrat peste timpul normal de lucru să fie plătit dublu şi numai ca excepţie, şi în baza cererii scrise a salariatului, să fie compensat cu aceeaşi durată de timp lucrat.
Comisia propune Plenului respingerea propunerii legislative întrucât contravine principiului căruia orele suplimentare se compensează cu timp liber corespunzător şi numai atunci când aceasta nu este posibilă, orele suplimentare se plătesc. Deci, regula este compensarea orelor suplimentare cu timp liber, excepţia fiind plata orelor suplimentare.
La lucrările comisiei au fost prezenţi 19 deputaţi, din totalul de 20 membri ai comisiei.

În urma dezbaterii propunerii legislative în şedinţa din data de 16 aprilie 2003, Comisia propune respingerea acesteia cu 12 voturi pentru şi 2 împotrivă.

SECRETAR,

